open-index/open-wikipedia-markdown huggingface dataset:
Caecoparvus

***Caecoparvus*** er en slekt av små løpebiller.

## Utseende
Bittesmå (1-1,5 millimeter), smale, gulbrune løpebiller. De mangler fasettøyne og er blinde. Hodet er kort og bredt, rundet, antennene middels lange. Pronotum er trapesformet, dekkvingene jevnbrede uten påfallende punktrader, med noen lange børster langs sidene.

## Levevis
Artene har et underjordisk levesett, og kan finnes under store steiner.

## Utbredelse
Slekten er utbredt i Hellas.

## Systematisk inndeling

* Ordenen biller,** Coleoptera** Linnaeus, 1758
** Underordenen Adephaga 
*** Overfamilien løpebiller og vannkalver, Caraboidea
**** Familien løpebiller, Carabidae Latreille, 1802
***** Underfamilien **[[skyggeløpere]], [[Trechinae]]** Bonelli, 1810
****** Stammen Bembidiini Stephens, 1827  – over 3000 beskrevne arter
******* Gruppen Anillina Jeannel, 1937
******** Slekten ***Caecoparvus*** Jeannel, 1937
********* *[[Caecoparvus achaiae]]* Giachino & Vailati, 2011
********* *[[Caecoparvus arcadicus]]* (J. Muller, 1935)
********* *[[Caecoparvus berrutii]]* Giachino & Vailati, 2011
********* *[[Caecoparvus daccordii]]* Giachino & Vailati, 2011
********* *[[Caecoparvus hercules]]* Giachino & Vailati, 2011
********* *[[Caecoparvus karavae]]* Giachino & Vailati, 2011
********* *[[Caecoparvus leonidae]]* Giachino & Vailati, 2011
********* *[[Caecoparvus lompei]]* Giachino & Vailati, 2011
********* *[[Caecoparvus marchesii]]* Giachino & Vailati, 2011
********* *[[Caecoparvus meschniggi]]* (Winkler, 1936)
********* *[[Caecoparvus muelleri]]* (Ganglbauer, 1900)
********* *[[Caecoparvus parnassicus]]* (Breit, 1923)
********* *[[Caecoparvus pavesii]]* Giachino & Vailati, 2011
********* *[[Caecoparvus sciakyi]]* Giachino & Vailati, 2011

## Litteratur

## Eksterne lenker
* Bestemmelsesnøkkel til artene
*
Norvald Mo

**Norvald Mo** (født. 14. mai 1953) er en norsk politiker for Arbeiderpartiet. 
Mo har vært vararepresentant til Stortinget for Hordaland, og har i tre perioder vært statssekretær ved Statsministerens kontor, første gang 1994–1996 for statsminister Gro Harlem Brundtland, så 1996–1997 for Thorbjørn Jagland og 2000–2001 for statsminister Jens Stoltenberg. I 2012–2013 var han statssekretær for arbeidsminister Anniken Huitfeldt. Mo var 1992–1994 politisk rådgiver for statsminister Gro Harlem Brundtland 

Mo var 2009-2016 leder av Oslo Idrettskrets. I 2021 satt han i ressursgruppa for verdidebatt i Arbeiderpartiet som lanserte boka *Derfor er jeg sosialdemokrat*.

Mo startet sin politiske karriere i ungdomsorganisasjonen til Arbeiderpartiet, Arbeidernes Ungdomsfylkning (AUF), og var i perioden 1981 til 1983 nestleder i organisasjonen.

## Referanser
Carmen Soto

**Carmen Rosa Soto** er en boliviansk tidligere friidrettsutøver, som konkurrerte i sprintløp, hekkeløp og høydehopp. Hun vant fem medaljer under Bolivarianske leker 1947–48. 

## Idrettskarriere
Soto deltok i Bolivarianske leker 1947–48, og vant der fem medaljer. Hun vant 200 meter, og fikk sølv på 100 meter, 80 meter hekk og i høydehopp. I tillegg fikk hun bronse på 50 meter, bak Julia Sánchez fra Peru og Julia Iriarte fra Bolivia. 

## Referanser


## Eksterne lenker
*
Armeria alpina

***Armeria alpina*** er en plante i hinnebegerfamilien.

Den har linjeformede, flate, 25–45 mm lange og 1–2 mm brede blad i en grunnstilt rosett. De rosa blomstene er samlet i et tett hode som sitter i enden av en 6–15 cm lang, bladløs, snau eller nesten snau stengel. Under blomsterstanden sitter nedvendte høyblad som en slire rundt stengelen. Krona er traktformet, og begeret er 6–7,5 mm langt.

*Armeria alpina* vokser over skoggrensa, 1500–3000 moh., i europeiske fjell. Den finnes i Pyreneene, Alpene, Karpatene og fjellene på Balkan.

## Litteratur
* 
* 
* 
* 

## Eksterne lenker
*
Mikael Rohoza

**Mikael Rahoza** (polsk: *Michał Rahoza*, ukrainsk: Михайло Рогоза, *Mykhajlo Rohoza*, russisk: Михаил Рогоза, *Mikhail Rogoza*, født 1540 i Volhynia i kongedømmet Polen; død mellom juni og august 1599 i Nowogródek i kongedømmet Polen-Litauen) var en ortodoks og med Roma forent metropolitanepark av Kiev (1589–1599).

## Liv og virke
### Bakgrunn
Rahoza ble født i en belarusisk adelsfamilie i Volhynia et sted i området rundt Minsk. I Wilna (Vilnius) fikk han sannsynligvis utdannelse av jesuittene ved deres kollegium der, og så ble han skriver hos vojvoden der, fyrst Bogotsj Koretskij. 

### Munk, abbed
Senere ble han munk i Himmelfartsklosteret i Minsk. I 1579 ble han arkimandritt (abbed) i klosteret. Fra 1582 ledet han Trefoldighetsklosteret i Slutsk.

### Metropolitt
I 1589 ble han av Sigismund III kalt til metropolitt av Kiev, Halytsj og hele Rus'. Patriark Jeremias II av Konstantinopel, som var i Wilna da, ordinerte ham i august samme år. Kongen hadde fått råd fra en rekke magnater som vojvoden av Navahrudak Teodor Skumin-Tyszkiewicz og vojvoden av Kiev Konstanty Ostrogski om at abbed Mikael var den beste kandidat. Bakgrunnen til at Konstantinopel-patriarken var i Polen-Litauen var den prosess som førte til avsettelsen av Onesifor Devotsjka, sannsynligvis fordi han var «digamist» og tolererte dette (to ekteskap, det vil si gjengifte) for prester, dette ble forstått som en form av bigami, og uansett var det slik at kirken ikke tillot prester å gifte seg - skjønt gifte menn kunne bli prester (ikke munkeprester). 

Mikael bestrebet seg for omfattende reformer av kirken, ved en rekke synoder som for eksempel den han innkalte til i 1590, og ble da møtt av en del hard motstand, også fra deler av kleresiet. Motstanden kom særlig fra de stauropegiale, og var en av grunnene til at han så hen mot Roma.

**Unionen i Brest:** Fra 1594 virket han aktivt for bestrebelsene for en union av den rutenske ortodokse kirke i kongeriket Polen-Litauen med den katolske kirke i Roma. En forutsetning var at kirken skulle videreføre sin bysantinske liturgi og sin egen kirkerett. Dette ble fastholdt i et dokument av 2. desember 1594 og igjen i to bønneskrift undertegnet i Brest 12. juni 1595, som han hadde vært med på å utarbeide og sendt og approbert av henholdsvis kong Sigismund III og pave Klemens III, og endelig i 8. oktober 1596 virkeliggjort på en synode, fortsatt i Brest.

Metropolitt Mikael forble til sin død sommeren (sannsynligvis i august) 1599 overhode av den nye gresk-katolske kirke. Han hadde en tid utviklet tvil om det enhetsprosjekt han satte i gang, men ikke så meget at han brøt av.

Han ble etterfulgt av biskopen av Volodymyr, Hypatius Pociej, som var en iherdig tilhenger av Brest-unionen. Men ikke alle ukrainere støttet ha, og tyve år senere, i 1620, gjenopprettet patriarken av Jerusalem Kiev-metropoliet under sin egen juridiksjon: Den første metropolitten for denne ortodokse kirke var Job Boretskij, og slik ble hierarkiet i det følgende duplisert.

## Referanser


## Litteratur
* *Rahoza, Mykhajlo.* I: *[[Encyclopedia of Ukraine]].* Bd. 4. University of Toronto Press, Toronto Buffalo 1993. ISBN 978-0-8020-3009-2, s. 308
Eystein Sverre Husebye

**Eystein Sverre Husebye jr.** (født 17. juni 1961 i Bergen) er en norsk lege, og professor i endokrinologi (hormonsykdommer). Han leder K.G. Jebsen Senter for Autoimmune sykdommer ved Universitetet i Bergen, og Nasjonalt Register for organ-spesifikke autoimmune sykdommer ved Medisinsk klinikk, Haukeland universitetssykehus. Husebye er æresdoktor ved Uppsala universitet. 

Han er sønn av professor emeritus Eystein Sverre Husebye 7sr. og sønnesønn til teolog og forfatter Sverre Daniel Husebye.

## Bakgrunn
Husebye ble cand. med. ved Universitetet i Bergen i 1985 og ble dr. med samme sted i 1990. Etter turnustjeneste ved Sentralsjukehuset i Hedmark og i Steigen kommune (1989-90) gjorde han førstegangstjenesten ved Andøya flystasjon. Han tok spesialistutdannelse i indremedisin og hormonsykdommer ved Universitetssjukhuset i Linköping (1991-93) og Akademiska Sjukhuset i Uppsala (1993-96). Under tiden i Uppsala arbeidet han som postdoktor ved Uppsala universitet med studier av binyresykdommer.

Husebye har siden 1996 vært knyttet til Universitetet i Bergen og Haukeland Universitetssykehus der han er professor i endokrinologi ved Klinisk institutt 2 og overlege ved Medisinsk klinikk. Han leder forskningsgruppen Endokrin medisin som ble etablert i 1996. Husebye er siden 2016 gjesteprofessor ved Karolinska Institutet i Stockholm. Han har hatt flere forskningsopphold i utlandet, ved The Weizmann Institute of Science i Rehovot, Israel og ved Harvard Medical School i Boston. Husebye er leder av Norsk endokrinologisk forening.

I sin forskning har Husebye fokusert på autoimmune hormonsykdommer, spesielt autoimmun binyrebarksvikt. Han står bak studier av genetiske mekanismer for utviklingen, etablering av autoantistoffer i diagnostikk og ny behandling med tilføring av hormoner i pumpe. Han har ledet 2 store forskningsprosjekter finansiert av Den Europeiske Kommisjon, FP7-EurAdrenal og H2020-Ultradian. Sammen med Kristian Løvås har Husebye forfattet den første læreboken i hormonsykdommer på norsk.

## Utmerkelser
* Helse Vest, Årets forsker (2019)
* Æresdoktor Uppsala Universitet (2014)

## Eksterne lenker
* Hjemmeside UiB
* Hjemmeside ROAS-registeret
Han som elsket livet

***Han som elsket livet*** (originaltittel: *Lust for Life*) er en amerikansk biografisk film fra 1956 regissert av Vincente Minnelli. Filmen er en skildring av Vincent van Goghs liv, basert på Irving Stones bok *Lust for Life* fra 1934.

I hovedrollene ses Kirk Douglas og Anthony Quinn. Quinn vant en Oscar i kategorien beste mannlige birolle for din framstilling av Paul Gauguin. Douglas ble nominert, for beste mannlige hovedrolle, men vant ikke. Douglas ble derimot belønnet med en Golden Globe for sin rolle-presentasjon.

## Handling
Vincent har utdannet seg til prest, akkurat som sin far. Men kirken mener at Vincent er uegnet til dette embedet, og plasserer ham i et veldig fattig gruve-samfunn. Her blir han straks dypt oppslukt av gruve-arbeidernes situasjon, og begynner å skissere deres daglige liv. Men de religiøse lederne liker ikke hans nye tilnærming til samfunnet, og de rynker på nesen over hans sosiale aktivisme og omsorg for de fattige. Han vender deretter hjem til farens hus.

En kvinne han elsker dypt (hans egen kusine) avviser ham, på grunn av hans manglende evne til å forsørge seg selv økonomisk. Den forelskede Vincent følger etter henne til familiens hjem, hvor han holder hånden sin over en stearinlys-flamme for å bevise sin hengivenhet. Men han oppdager at hun blir kvalm av ham, og aldri ønsker å møte ham igjen. Vincent begynner senere å tegne. Hans fetter Anton Mauve gir ham maling og andre kunstner-materialer, og oppfordrer ham til å male. Hans bror, Theo van Gogh, gir ham også økonomisk og moralsk støtte for å begynne som kunstner. 

Etter farens dødsfall reiser Vincent til Paris sammen med Theo, hvor han oppdager impresjonister. Men Theo orker ikke lenger å bo sammen med ham, og Vincent reiser til solfylte Arles i Frankrike. Paul Gauguin (som han møtte i Paris) reiser sammen med ham dit, og en stund er livet bra. Men han kommer ikke godt overens med Gauguin og de krangler ofte, hvoretter Vincent kutter av sitt eget øre. Vincent begynner også å oppleve hallusinasjoner og anfall, før han frivillig legger seg inn på en psykiatrisk institusjon. Senere, med Theos hjelp, forsøker Vincent å gjenoppta malingen.

## Roller i utvalg

* Kirk Douglas – Vincent van Gogh
* Anthony Quinn – Paul Gauguin
* James Donald – Theo van Gogh
* Pamela Brown – Christine
* Everett Sloane – Paul Gachet
* Henry Daniell – Theodorus van Gogh
* Madge Kennedy – Anna Cornelia van Gogh
* Noel Purcell – Anton Mauve
* Niall MacGinnis – Roulin
* Jill Bennett – Willemien
* Lionel Jeffries – Dr. Peyron
* Laurence Naismith – Dr. Bosman
* Eric Pohlmann – Colbert
* Jeanette Sterke – Kay (Cornelia "Kee" Vos-Stricker)
* Toni Gerry – Johanna (Johanna van Gogh-Bonger)

## Eksterne lenker
*
Binaghites

***Binaghites*** er en slekt av små løpebiller.

## Utseende
Ganske små (1,8-2,6 millimeter), avlange, blanke, gulbrune løpebiller. De mangler fasettøyne og er blinde. Hodet er kort og bredt, rundet, antennene middels lange. Pronotum er trapesformet, dekkvingene jevnbrede uten påfallende punktrader, med noen lange børster langs sidene. De når ikke tilbake til bakkroppsspissen.

## Levevis
Artene har et underjordisk levesett, ganske lite er kjent om økologien deres. De kan finnes under steinblokker, noen arter også i huler.

## Utbredelse
Slekten er utbredt i hulesystemer i Italia og Sveits.

## Systematisk inndeling
Slekten har vært regnet som en underslekt av *[[Scotodipnus]]*.

* Ordenen biller,** Coleoptera** Linnaeus, 1758
** Underordenen Adephaga 
*** Overfamilien løpebiller og vannkalver, Caraboidea
**** Familien løpebiller, Carabidae Latreille, 1802
***** Underfamilien **[[skyggeløpere]], [[Trechinae]]** Bonelli, 1810
****** Stammen Bembidiini Stephens, 1827  – over 3000 beskrevne arter
******* Gruppen Anillina Jeannel, 1937
******** Slekten ***Binaghites*** Jeannel, 1937
********* *[[Binaghites affinis]]* (Baudi di Selva, 1871)
********* *[[Binaghites armellinii]]* (Ganglbauer, 1900)
********* *[[Binaghites diottii]]* Magrini, 2008
********* *[[Binaghites grajus]]* (Jeannel, 1937)
********* *[[Binaghites subalpinus]]* (Baudi di Selve, 1871)

## Litteratur

## Eksterne lenker
* Bestemmelsesnøkkel til artene
*
Ingeborg Zernin

**Sara ''Ingeborg'' Zernin** (født Lund 17. november 1878 i Kristiania, død 5. oktober 1949 i Skien) var en norsk forfatter og dramatiker.

## Liv og virke
Ingeborg Zernin utga anonymt lystspillet *Kvinder! Kvinder!*, som ble satt opp på Centralteatret i 1924, med Ellen Isefiær i hovedrollen som *Eva*, og med Thoralf Klouman i rollen som hennes ektemann, professor Aage Falck. Stykket hadde premiere 30. april, og gjorde ingen stor suksess.

I 1929 utkom hennes ungpikeroman *Rittmesterens datter* på forlaget Aschehoug, en bok hun tilegnet kusinene Eva og Inger Johanne. Boken kom i 1931 ut i svensk utgave på Bonnier, med tittelen *Eva*. Bokens *Eva* er nærmest grenseløst begavet og sjarmerende, og demonstrerer sine gode egenskaper på en rekke områder.

## Familie
Ingeborg Zernin var datter av malermester Thore Nilsen Lund og Olea Aaseth.
Hun ble 5. januar 1903 gift i Trefoldighetskirken med overlærer Walter Rikard Zernin  fra Pommern.

## Bibliografi
* ca. 1924: Lystspillet *Kvinder! Kvinder!*
* 1929: *Rittmesterens datter*, Aschehoug, Oslo

## Referanser


## Kilder
*
Julia Sánchez

**Julia Sánchez Deza** (født 28. januar 1930 i Lima, død 19. desember 2001 i Lima) var en peruansk friidrettsutøver, som konkurrerte i sprintløp, lengdehopp og høydehopp på 1940- og 50-tallet. Hun ble søramerikansk mester på 100 meter to ganger - i 1949 og 1952.

Sánchez studerte ved National Physical Institute ved Universidad Nacional Mayor de San Marcos i Lima. Hun ble tildelt *Laureles Deoprtivos* av den peruanske staten for sin innsats og resultater innen friidretten.

## Idrettskarriere
Sánchez deltok i Bolivarianske leker 1947–48, og vant der fem medaljer. Hun vant 50 og 100 meter, og deltok på Perus stafettlag som vant 4 x 100 meter stafett. Hun fikk sølv i lengdehopp, bak Julia Iriarte fra Bolivia. I tillegg fikk hun bronse i høydehopp. Det ble arrangert et uoffisielt Søramerikansk mesterskap i friidrett i 1948, og hun fikk der gull på 200 meter og i lengdehopp, og fikk sølv i høydehopp, bak Carmela Antezana.

Hun deltok i Søramerikansk mesterskap i friidrett 1949, som ble arrangert i Peru, og vant der 100 meter, foran Adriana Millard og Benedita de Oliveira. Hun vant også 100 meter under Panamerikanske leker 1951 og under Søramerikansk mesterskap i friidrett 1952. Tiden hennes på 100 meter under Panamerikanske leker 1951, 12,2 sekunder, var nasjonal rekord på denne øvelsen i 18 år.

## Referanser


## Eksterne lenker
* 
*  Julia Sanchez - Athletics Podium
Podujevo

**Podujevo**, eller **Besiana** (serbisk: Подујево; albansk: *Besiana* eller *Podujeva*), er en by og kommune i distriktet Priština i Kosovo. Byen har om lag  innbyggere, kommunen har ca.  (2011). Elva Lab flyter gjennom kommunen og byen.

## Eksterne lenker
*
Marco Santagata

**Marco Santagata** (født 28. april 1947 i Zocca i provinsen Modena i Emilia-Romagna i Italia, død 9. november 2020 i Pisa i Toscana) var en italiensk akademiker, forfatter og litteraturkritiker.
## Biografi
Santagata studerte klassisk litteratur ved Universitetet i Pisa og Scuola Normale Superiore di Pisa, der han tok slutteksamen i 1970. Han ble professor i litteratur ved Ca' Foscari-universitetet i Venezia før han vendte tilbake til sin *alma mater*, Universitetet i Pisa, i 1984 som professor i filologi, litteratur og lingvistikk. Han var spesialist på Dante Alighieris og Petrarcas verker.

Blant hans studenter kan nevnes Claudio Giunta, Angelo Eugenio Mecca, Vinicio Pacca og Michelangelo Zaccarello.

Marco Santagata døde i Pisa 9. november 2020 i en alder av 73 år av COVID-19.

## Verker
### Romaner
**Papà non era comunista* (1996)
**Il copista* (2000)
**Il maestro dei santi pallidi* (2002)
**L'amore in sé* (2006)
**Il salto degli Orlandi* (2007)
**Voglio una vita come la mia* (2008)
**Come donna innamorata* (2015)

### Essays
**Petrarca e i Colonna* (1988)
**Amate e amanti. Figure della lirica amorosa fra Dante e Petrarca* (1999)
**La letteratura nei secoli della tradizione. Dalla Chanson de Roland a Foscolo* (2007)
**Manuale di letteratura italiana contemporanea* (2007)
**L'io e il mondo. Un'interpretazione di Dante* (2011)
**Dante. Il romanzo della sua vita* (2012)
**Guida all'Inferno* (2013)
**L'amoroso pensiero. Petrarca e il romanzo di Laura* (2014)

## Utmerkelser
*Premio Campiello for *Il maestro dei santi pallidi* (2003)
*Premio Stresa for *L'amore in sé* (2006)
*Premio Comisso for *Dante. Il romanzo della sua vita* (2013)

## Referanser
Víctor Valencia de los Santos

**Víctor Valencia de los Santos** (født 6. april 1959 i Ciudad Juárez i Chihuahua i Mexico, død  8. november 2020  i Mexico by) var en meksikansk politiker. Han var medlem av Partido Revolucionario Institucional (PRI).

Mellom 2006 og 2008 var han deputert i delstaten Chihuahuas deputertkammer. Han hadde også politiske verv i hjembyen, millionbyen Ciudad Juárez.

I februar 2017 meldte Valencia de los Santos seg ut av Partido Revolucionario Institucional, som han hadde tilhørt i 42 år.

Valencia de los Santos døde 8. november 2020 i Mexico by av covid-19 i en alder av 61 år.

## Referanser
Ing Yoe Tan

**Ing Yoe Tan** (født 18. april 1948 i Haag i Nederland, død 10. april 2020 i Amsterdam) var en nederlandsk politiker. Hun var medlem av Eerste Kamer for Partij van de Arbeid (PvdA) fra 8. juni 1999 til 7. juni 2011.

## Biografi
Tan kom fra kinesisk indonesisk familie som kom til Nederland fra Nederlandsk India. Nederlandsk var språket som hovedsakelig ble talt i hjemmet. Familien reiste tilbake til Indonesia, og der vokste hun opp.  

Fra 1968 til 1975 studerte hun juss ved Universitetet i Amsterdam. Deretter arbeidet hun som kabinpersonale på fly, senere arbeidet hun i Amsterdam kommune og i Forbundet for nederlandske kommuner (VNG).

Fra 1986 til 2004 var Tan seniorrådgiver for Berenchot, et rådgivningsbyrå for management. 

Tan ledet i Senatet partiets engasjement innen den indre forvaltning, datasikkerhet, kultur og antillanske anliggender. Hun engasjerte seg i problematikken rundt innføringen av nasjonale elektroniske pasientjournaler. I 2010 foreslo hun at saksbehandlingen skulle utsettes i Senatet, til tross for at Representantenes hus allerede hadde vedtatt tiltaket ett år før. I april 2011 avviste så Senatet enstemmig opplegget slik det var foreslått, og to forslag fra Tan om strengere forskrifter ble vedtatt. 

I det nederlandske arbeiderparti ledet hun en krets for kvinner av multietnisk bakgrunn.
 
Hun døde i Amsterdam i en alder av 71 år av covid-19.

## Referanser
Lake Charles (Louisiana)

**Lake Charles** er en amerikansk by som ligger i Calcasieu Parish i Louisiana.

Den har  og dekker et areal på 116,3&nbsp;km².

## Referanser


## Eksterne lenker
* 
*  Innbyggertall 2010 - 2019 – United States Census Bureau
Liste over statsledere i 1409

## Amerika

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html
Prioniomus

***Prioniomus*** er en slekt av små løpebiller.

## Utseende
Små (1,6-2,6 millimeter), smale, gulbrune løpebiller. De mangler fasettøyne og er blinde. Hodet er kort og bredt, rundet, antennene middels lange. Pronotum er trapesformet, dekkvingene jevnbrede uten påfallende punktrader, med noen lange børster langs sidene. De dekker hele bakkroppen, ulikt hos noen lignende slekter.

## Levevis
Artene har et underjordisk levesett, og kan finnes under store steiner.

## Utbredelse
Slekten er utbredt i Hellas (inkludert Korfu, Rhodos) og Tyrkia.

## Systematisk inndeling

* Ordenen biller,** Coleoptera** Linnaeus, 1758
** Underordenen Adephaga 
*** Overfamilien løpebiller og vannkalver, Caraboidea
**** Familien løpebiller, Carabidae Latreille, 1802
***** Underfamilien **[[skyggeløpere]], [[Trechinae]]** Bonelli, 1810
****** Stammen Bembidiini Stephens, 1827  – over 3000 beskrevne arter
******* Gruppen Anillina Jeannel, 1937
******** Slekten ***Prioniomus*** Jeannel, 1937
********* *[[Prioniomus abnormis]]* (J. Sahlberg, 1900)
********* *[[Prioniomus antonellae]]* Giachino & Vailati, 2011
********* *[[Prioniomus cassiopaeus]]* Pavesi, 2010
********* *[[Prioniomus etontii]]* Giachino & Vailati, 2011
********* *[[Prioniomus gabriellae]]* Giachino & Vailati, 2011
********* *[[Prioniomus giachinoi]]* Vailati, 2002
********* *[[Prioniomus menozzii]]* (Schatzmayr, 1936)
********* *[[Prioniomus moczarskii]]* Jeannel, 1937
********* *[[Prioniomus peloponnesiacus]]* Giachino & Vailati, 2011
********* *[[Prioniomus scaramozzinoi]]* Giachino & Vailati, 2011
********* *[[Prioniomus strinatii]]* (Coiffait, 1956(
********* *[[Prioniomus vailatii]]* Giachino, 2001

## Litteratur

## Eksterne lenker
* Bestemmelsesnøkkel til artene
*
Hypotyphlus

***Hypotyphlus*** er en slekt av små løpebiller.

## Utseende
Bittesmå (1-1,5 millimeter), spinkle, gulbrune løpebiller. De mangler fasettøyne og er blinde. Hodet er kort og bredt, rundet, antennene middels lange. Maksillarpalpenes ytre ledd er nålefint. Pronotum er trapesformet, dekkvingene jevnbrede uten påfallende punktrader, med noen lange børster langs sidene. De er forkortede, tilspisset bak, og dekker ikke hele bakkroppen.

## Levevis
Artene har et underjordisk levesett, og kan finnes under store steiner.

## Utbredelse
Slekten er utbredt i Sørvest-Europa (Spania, Portugal, Andorra, Frankrike, Sardinia, Italia).

## Systematisk inndeling

* Ordenen biller,** Coleoptera** Linnaeus, 1758
** Underordenen Adephaga 
*** Overfamilien løpebiller og vannkalver, Caraboidea
**** Familien løpebiller, Carabidae Latreille, 1802
***** Underfamilien **[[skyggeløpere]], [[Trechinae]]** Bonelli, 1810
****** Stammen Bembidiini Stephens, 1827  – over 3000 beskrevne arter
******* Gruppen Anillina Jeannel, 1937
******** Slekten ***Hypotyphlus*** Jeannel, 1937
********* *[[Hypotyphlus andorranus]]* Espanol & Colas, 1984
********* *[[Hypotyphlus aubei]]* (Saulcy, 1863)
********* *[[Hypotyphlus bastianinii]]* Magrini & Vanni, 1994
********* *[[Hypotyphlus degiovannii]]* Magrini, 2013
********* *[[Hypotyphlus guadarramus]]* Ehlers, 1883
********* *[[Hypotyphlus huetei]]* Ortuno, 1997
********* *[[Hypotyphlus lidiae]]* Hernando & Fresneda, 1993
********* *[[Hypotyphlus lusitanicus]]* Serrano & Aguiar, 2004
********* *[[Hypotyphlus navaricus]]* (Coiffait, 1958)
********* *[[Hypotyphlus pandellei]]* (Saulcy, 1867)
********* *[[Hypotyphlus revelieri]]* (Perris, 1866)
********* *[[Hypotyphlus rialensis]]* (Cuillebeau, 1890)
********* *[[Hypotyphlus ribagorzanus]]* (Bolivar & Pieltain, 1919)
********* *[[Hypotyphlus sardous]]* (Jeannel, 1937)
********* *[[Hypotyphlus sotilloi]]* Espanol, 1971

## Litteratur

## Eksterne lenker
* Bilde av ''Hypotyphlus aubei''
*
Julia Iriarte

**Julia Iriarte** er en boliviansk tidligere friidrettsutøver, som konkurrerte i sprintløp, lengdehopp, høydehopp og ulike kastøvelser på 1940- og 50-tallet.  

## Idrettskarriere
Iriarte deltok i Søramerikansk mesterskap i friidrett 1941, som ble arrangert i Argentina, og fikk der bronse i kulestøt, bak Ingeborg Mello og Edith Klempau.

Hun deltok i Bolivarianske leker 1947–48, og vant der sju medaljer. Hun vant 80 meter hekk, høydehopp, lengdehopp, kulestøt og diskos. Hun kom på andreplass på 50 meter, bak Julia Sánchez, og kom også på andreplass i spydkast, der Clorinda Herrera vant. Det ble arrangert et uoffisielt Søramerikansk mesterskap i friidrett i 1948, og hun fikk også der sju medaljer. Hun vant 100 meter, 80 meter hekk, kulestøt, diskos og spydkast, og fikk sølv i lengdehopp og bronse i høydehopp.

Hun tente ilden under Bolivarianske leker 1977.

## Referanser


## Eksterne lenker
* 
* Julia Iriarte - Athletics Podium
Associação Desportiva São Caetano

**São Caetano** er et brasiliansk fotballag. Den brasilianske fotball-legenden Rivaldo spilte noen kamper for laget i 2013.

## Referanser
Carl Ludwig Willdenow

**Carl Ludwig Willdenow** (1765–1812) var en tysk botaniker. Han var fra 1801 direktør for den kongelige botaniske hagen i Berlin og fra 1809 professor i botanikk ved det nyopprettede Humboldt-Universität zu Berlin. Willdenow regnes som den første plantegeografen og påvirket vennen Alexander von Humboldt. Autornavnet **Willd.** brukes for planter som han har beskrevet.

## Referanser


## Litteratur
* 

## Eksterne lenker
*
Ballong (luftfartøy)

En **ballong**, også kalt **luftballong**, er et luftfartøy som er fylt med enten varmluft, og kalles da varmluftsballong, eller med en gass lettere enn luft, og kalles da gassballong. Luftballonger er en form for aerostat, svevende luftfartøy, som også omfatter luftskip.

En bemannet ballong har en kurv eller gondol til mannskap, utstyr og passasjerer. Ballongflyging regnes som luftsport.

## Historie

De franske brødrene Montgolfier fra Annonay, sør for Lyon i Frankrike, fant opp varmluftsballongen, som ble kalt montgolfière etter dem. Den 4. juni 1783 viste de fram varmluftsballongen offentlig for første gang i Annonay. Ballongen steg til ca.  meters høyde. I Versailles 19. september 1783 sendte de en sau, ei and og en hane opp som dermed ble de første levende dyr i en ballong. Den 21. november 1783 fant første bemannede flyging sted da Jean-François Pilâtre de Rozier og François Laurent d'Arlandes fløy en montgolfière over Paris. Deres ballong hadde plass til 790&nbsp;m³ luft.

Samme år eksperimenterte den franske professoren Jacques Charles med ballonger fylt med hydrogen. Den første flyging fant sted 27. august, og den første bemannede ferd med hydrogenballong fant sted 1. desember 1783 med Jacques Charles og Nicolas-Louis Robert om bord. Gassballongene ble kalt charlière etter Jacques Charles. Gassballongene ble lenge de dominerende til sivil og militær bruk. 

Den som trolig var den første bemannede ballongferd i Norge fant sted 25. juli 1852 da Ignatz Lassé tok av fra Bygdøy med ballongen «Samson» og landet ved Dønski i Bærum etter cirka en times ballongferd. Det var flere oppvisningsturer samme år. Korrespondenten Aasmund Olavsson Vinje rapporterte 5. august 1852 at ballongen drev med vinden opp mot Maridalen og at det kostet 50 speciedaler å være med som passasjer.

Det var omfattende bruk av ballonger under den tyske beleiringen av Paris i 1870–1871 da 67 ballonger fylt med kullgass ble sendt ut av byen med mennesker og 55 av dem også med post. Åtte av ballongene ble tatt av fienden eller havnet i sjøen. Dette var første gang aerostater ble satt inn som kommunikasjonsmiddel i organisert transport. En av disse ballongene, «La Ville d’Orléans», kom ut av kurs og havnet i Norge, på Lifjell i Telemark. 

Andrées ballongferd var en ballongferd som den svenske vitenskapsmannen Salomon August Andrée, la ut på i et mislykket forsøk på å nå Nordpolen i 1897.

## Referanser


## Litteratur
*
Lindy McDaniel

**Lyndall Dale «Lindy» McDaniel** (født 13. desember 1935 i Hollis i Oklahoma i USA, død 14. november 2020 i Carrollton i Texas) var en amerikansk høyrehendt *[[relief pitcher]]* i Major League Baseball som hadde en 21 år lang sportskarriere på dette nivå fra 1955 til 1975. 

Han gikk på University of Oklahoma og Abilene Christian College,, og spilte deretter for lagene St. Louis Cardinals, Chicago Cubs, San Francisco Giants, New York Yankees og Kansas City Royals. 

McDaniel døde av COVID-19 den 14. november 2020 i Carrollton i Texas i en alder av 84 år.

## Referanser


## Eksterne lenker
*
PSD2

**PSD2** er forkortelse for Payment Services Directive nr. 2 og er den nyeste versjonen av EU-direktivet som regulerer betalingstjenester i EUs indre marked. Direktivet trådte i kraft 1. april 2019 og medførte endringer i flere lover og forskrifter som gjelder for banker, kredittforetak, betalingsforetak, e-pengeforetak, opplysningsfullmektiger og meldepliktige betalingstjenestevirksomheter. Kjernen av direktivet er at det åpnet for at bankkunder kan benytte andre aktører enn de tradisjonelle bankene for å utføre finansielle operasjoner. Tredjeparter må ha konsesjon fra Finanstilsynet, og bankkundene må godkjenne hver tredjepart før de får tilgang på konto- og betalingsinformasjon fra banker og andre selskap.

## Formål med PSD2
PSD2 skal blant annet:

* Modernisere regelverket i tråd med utviklingen i betalingstjenestemarkedet.
* Fremme sikrere tekniske betalingsløsninger.
* Øke forbrukernes valgfrihet ved å fremme innovasjon og økt konkurranse,
* Redusere kostnadene ved bruk av betalingstjenester.
## Aktører og tjenester PSD2 åpner for
PSD2 åpner for at tredjepartsaktører kan få følgende tilganger:
*Foreta betalingsinitiering 
Tredjeparter kan levere betalingstjenester basert på bankkundenes konti og bankenes betalingsinfrastruktur. Kontobasert nettbetaling er et eksempel på dette.
* Levere kontoinformasjon 
Tredjeparter kan levere kontoinformasjonstjenester basert på bankkundenes konti. Eksempler er tjenester som viser oversikt over kundens økonomi med aggregering av kontoinformasjon på tvers av ulike banker.
* Utstede betalingsinstrument 
Kan utføre dekningskontroll mot en bankkundes konto for et kjøp som skal gjennomføres med et avtalt betalingskort. Eksempler kan være ulike typer lojalitetskort som kan knyttes mot en betalingskonto.

Bankene er forpliktet til å levere minst ett grensesnitt som tredjepartsaktører kan benytte for tilgang til betalingstjenestene som er omfattet av PSD2 - enten det er samme grensesnitt som banken benytter selv eller om det er et dedikert grensesnitt for tredjepartstilbydere.
## PSD2 i Norge
For å forberede seg på innføringen av PSD2 kjøpte DNB og Danske Bank seg inn i det danske teknologiselskapet Nordic API Gateway  for over 100 millioner kroner i slutten av 2018. Selskapet hadde utviklet en teknologi for å samle inn data fra alle bankene som en person har konto i, for så å presentere dem i en form som banker kan bruke i sine mobilapper og andre kundekanaler.

Utenom bankene har også selskaper som Vipps, Neonomics, Horde og ZTL Payment Solution fått PSD2-lisens. Horde klaget i 2020 inn Vipps for Finanstilsynet og Konkurransetilsynet. Bakgrunnen var at Vipps kan bruke egne API-er som andre aktører ikke har tilgang til, mens API-ene som tilbys fra bankene ikke har god nok funksjonalitet.

## Referanser
Emilie Zogbaum

**Emilie Constance Louise Zogbaum** (født 16. mai 1844 i Christiania, død mars 1897 i Berlin) var en norsk forfatter, dramatiker og lyriker.

## Liv og virke
Emilie Zogbaum var født i Christiania, men vokste opp i Horten etter at hennes innvandrede tyske far fikk fast stilling ved marinemusikken der.

Hun arbeidet som lærer i årene 1865–1879, først i Hammerfest, og siden i Porsgrunn og Horten. Hun forfattet sangen skolebarna fremførte ved åpningen av den nye skolen i Hammerfest i 1866.

Hun utga 17 år gammel sitt første drama, treakteren *Kong Olaf og Hedningerne*, i 1861. I 1867 utga hun boken *Hilsen hjem*, der forfatternavnet på boken var *E – e.*

Hennes upubliserte enakters drama *Tredie Mand* ble oppført 10 ganger på Christiania Theater i 1877–1879. Denne farsen ble også fremført av amatører ved O. Holths Theater i Tønsberg 16. mars 1879, og den var også på 17. mai-programmet til Den Nationale Scene i 1905.

Hun er også antatt å være forfatteren av *Barder, dramatisk Digt i sex Handlinger* (1860). Det er også hevdet at hun skrev enakteren *Atten Aar efter*, som ble fremført på Kristiania norske Theater i 1861. Dette stykket var ifølge teaterplakaten skrevet av *Thorbjørn Bjelle*. Trolig skrev hun flere dramaer på denne tiden, ettersom det i 1861 ble skrevet at «[…] Forf. af *Atten Aar efter* forøge Repertoiret med et om ikke to nye Stykker». Og da er allerede *Kong Olaf og Hedningerne* nevnt tidligere i samme avsnitt.

Hun fikk også publisert en rekke leilighetsdikt i forskjellige aviser.

*E. Zogb.* er nevnt i *Optegnelser* av Henrik Ibsen.

## Familie
Emilie Zogbaum var datter av musikkdirektør i marinen Heinrich Wilhelm Zogbaum (1814–1890) og Concordia Rosalia Esselbach. Hun ble i 1880 gift i Berlin med fiolinisten Richard Paul.

## Bibliografi
* 1861: *Kong Olaf og Hedningerne*, Steens Bogtrykkeri, Drammen
* 1867: *Hilsen hjem*, Krohn, Hammerfest
* ca. 1877: Dramaet *Tredie Mand*

## Referanser


## Kilder
* 
*
Are Arnardo

**Are Otto Arnardo** (født 1971) er barnebarn av sirkusdirektøren Arne Arnardo. I 2020 tok han over etter sin far, Arild Arnardo, som sirkusdirektør for Norges eldste sirkus, Cirkus Arnardo.

Han turnerer sammen med sin kone Paola og barna deres Luigi og Shannon.

## Referanser


## Eksterne lenker
*
Pedro Neto

**Pedro Lomba Neto** (født 2000) er en portugisisk fotballspiller som spiller for den engelske klubben .

## Landslaget
Den 11. november 2020 fikk han sin første landskamp for  mot . Han scoret også sitt første landslagsmål i samme kamp.

Han ble tatt ut i s EM-tropp til EM i fotball 2024.

## Referanser


## Eksterne lenker
*
Pelodiaetus

***Pelodiaetus*** er en slekt av små løpebiller.

## Utseende
Bittesmå (1,2-1,5 millimeter), spinkle, blankt rødbrune løpebiller. De mangler fasettøyne og er blinde. Hodet er kort og bredt, rundet, antennene middels lange. Pronotum er rundet, dekkvingene rundede uten påfallende punktrader, med noen lange børster langs sidene og en litt diffus lengdefure. De mangler flygevinger.

## Levevis
Artene har et underjordisk levesett, og kan finnes under store steiner.

## Utbredelse
Slekten er utbredt på New Zealand (sørligste del av Sørøya).

## Systematisk inndeling

* Ordenen biller,** Coleoptera** Linnaeus, 1758
** Underordenen Adephaga 
*** Overfamilien løpebiller og vannkalver, Caraboidea
**** Familien løpebiller, Carabidae Latreille, 1802
***** Underfamilien **[[skyggeløpere]], [[Trechinae]]** Bonelli, 1810
****** Stammen Bembidiini Stephens, 1827  – over 3000 beskrevne arter
******* Gruppen Anillina Jeannel, 1937
******** Slekten ***Pelodiaetus*** Jeannel, 1937
********* *[[Pelodiaetus nunni]]* Sokolov, 2019
********* *[[Pelodiaetus sulcatipennis]]* Jeannel, 1937

## Referanser


## Eksterne lenker
*
Rafael Gómez Nieto

**Rafael Gómez Nieto** (født 17. januar 1921 i Adra i Andalucía i Spania, død 31. mars 2020 i Strasbourg i Frankrike) var en spansk soldat. Han kjempet i den spanske borgerkrig og andre verdenskrig. Han kjempet med «Lleva del Biberó» og var med på slaget ved Ebro med den spanske republikanske hær.

Ette krigen dro han Frankrike der han ble holdt i Saint-Cyprien-leiren. Fire måneder sener klarte han å komme seg til Algerie sammen med sin far, dom hadde vært i interneringsleiren i Argelés. Etter de alliertes invasjon av Nord-Afrika under andre verdenskrig ble han del av 9. kompani (*La Nueve*) av 2. armerte divisjon. Dette kompaniet, som bestod overveiende av spanske republikanere,var den første allierte militærenhet som rykket inn i Paris etter at Wehrmacht hadde okkupert byen i flere år. 146 av dets 160 soldater var spanjoler. Bare et dusin av dem overlevde krigen.

Han døde 31. mars 2020 på et pleiehjem i Strasbourg av covid-19. Han var den siste fra *La Nueve* som fortsatt var i live.

## Referanser
Victoriadagen

**Victoriadagen** markerer kronprinsesse Victorias fødselsdag 14. juli og er en offisiell flaggdag i Sverige. Kronprinsessen pleier å befinne seg på Öland denne dagen, ettersom Sollidens slott er den svenske kongefamiliens sommerresidens. Hoveddelen av den offentlige feiringen, som blant annet inkluderer opptredener av kjente artister, pleier i kongefamiliens nærvær å finne sted på Borgholms IP og sendes i fjernsynet. På Victoriadagen utdeles siden 1979 Victoriastipendiet for fremgangsrike svenske idrettsprestasjoner.

## Referanser


## Eksterne lenker
*
Rusitsj

**Rusitsj** er en russisk nynazistgruppe og privat, paramilitær gruppe, også kalt frivilling væpnet enhet, etablert i juni 2014. Rusitsj besto av russiske nynazister, nasjonalister og sympatisører, samt folk fra Italia, Bulgaria og Polen. Gruppen ble etablert og ledet av nynazisten Aleksej Miltsjakov (også kjent med kallesignalet «Serb») fra St. Petersburg. Nestkommanderende var Jan Petrovskij, som da bodde i Norge. 

Gruppen deltok fra 2014 i krigen i Donbas som del av Nyrusslands væpnede styrker, og hadde to avdelinger med fokus på oppklaring. Gruppen ble trolig demobilisert i 2015 og personellet søkte opptak i Wagnergruppen, en lignende privat, militær gruppe, for å kjempe i Syria.

Gruppen ble reaktivert etter Russlands invasjon av Ukraina i 2022 og deltok i krigen i Ukraina. I april 2022 rapporterte NRK at gruppen trolig har etablert seg i Ukraina igjen. I september 2024 meldte TV 2 at Rusitsj hevdet at de hadde inngått avtale med FSBs grensevakt om å vokte Russlands grense mot Finland.

## Fotnoter

## Referanser


## Se også
* Det slaviske korps
* Academi

## Videre lesning
* Kimberly Mår (2019) «» *Post-Sovjetiske Spørsmål*, 35:3, 181–204.
*
Rui Silva (fotballspiller)

**Rui Tiago Dantas da Silva** (født 1994) er en portugisiske fotballspiller som spiller for den spanske klubben Real Betis.

## Klubbkarriere
Den 27. januar 2017 signerte Silva en fire og et halvt års kontrakt med .

Den 11. juni 2021 sluttet Silva seg til Real Betis på en femårskontrakt, gyldig fra 1. juli.

## Landslaget
Silva fikk sin eneste kamp for Portugal U21-landslag den 13. november 2014, der han spilte hele 90 minutter i et 3–1 tap i en bortekamp mot England U21-landslag i en treningskamp.

I august 2020 fikk han sin første innkalling til s A-landslag for UEFA Nations League-kamper mot  og  måneden etter.

Han ble tatt ut i s EM-tropp til EM i fotball 2021.

Han debuterte den 9. juni i lagets siste treningskamp før turneringen, og spilte hele 4–0-seieren over  i Lisboa.

I oktober 2022 ble Silva inkludert i en foreløpig 55-mannstropp for VM i fotball 2022 i Qatar.

## Referanser


## Eksterne lenker
*
Nuno Sequeira

**Nuno Miguel Ribeiro Cruz Jerónimo Sequeira** (født 19. august 1990) er en portugisisk fotballspiller som spiller for den tyrkiske klubben Pendikspor.

## Referanser


## Eksterne lenker
*
Auburn (Maine)

**Auburn** er en amerikansk by som ligger i Androscoggin County i Maine.

Den har  og dekker et areal på .

## Befolkningsutvikling

## Referanser


## Eksterne lenker
* 
*  Innbyggertall 2010 - 2019 – United States Census Bureau
Sandviksbatteriet

**Sandviksbatteriet** / **Sandviken batteri** var en befestning fra 1898 i Sandviken i Bergen.

Anlegget besto opprinnelig av Øvre og Nedre Sandviken batteri, også omtalt som Sandviksfjellets batteri. I øvre batteri ser en fortsatt standplass for to 24 cm L/13 M1898 St. Chamond-haubitzer i sokkellavett. Kanonene ble trolig fjernet på 1950-tallet. Mellom disse en mindre oval dekningsgrop i betong. Dette kan være for to orografer, lyskastere eller tysk luftvern. Bak stillingen ligger et moniermagasin. Det er rester etter flere grunnmurer i nærheten og en mindre stilling langs    *«permisjonsstien»* ned mot Fjellveien.

Nedre batteri ble bestykket med to 65 mm bestrykningskannoner. Disse ble i 1916 bygget om til luftvernartilleri og flyttet til Færøy luftvernbatteri. Med dette ble nedre batteri i praksis nedlagt og området, 
ca 20 mål, ble i 1932-33 omgjort til boligformål og solgt. 

Det er oppsatt en bautastein på området med Norges riksvåpen og innskriften: *«Jeg vil værge mit land - [[Nøytralitetsvern|Nøitralitetsvakten 1.8.1914]]»* - og øverst - *«[[Unionsoppløsningen|7.6.1905]]»*. Det er også oppstilt en granatsplint etter 2.verdenskrig, dette selv om Sandviksbatteriet ikke var mye i bruk da.

## Friluftsliv
Området er nå et kulturminne og yndet utfartsted med flott utsikt over Sandviken og byen. Man følger turveien opp Munkebotn fra Sandviken sykehus eller fra nordre ende av Fjellveien, men tar til høyre på en ny turvei før man når toppen. Det er også mulig å følge en sti opp fra Fjellveien noen hundre meter nord for Stoltzekleiven. Fra Sandviksbatteriet går det en sti videre til vindpilen på Sandviksfløyen på Sandviksfjellet hvor det er flott utsikt over byen langs eggen på fjellet.

## Bildegalleri

Sandviksbatteriet med utsikt mot byen.jpg|Utsikt mot byen fra Sandviksbatteriet 
Strøket Sandviken i Bergen sett fra Sandviksbatteriet.jpg|Utsikt mot byen fra Sandviksbatteriet 


## Referanser


## Eksterne lenker
*«Bergen festning» - Bergen byleksikon
*«Nøytralitetsvakt under den første verdenskrig» - Forsvarsbygg
Digital gapestokk

**Digital gapestokk** er en form for mobbing hvor målet er å bli ydmyket offentlig på internett, via sosiale medieplattformer (f.eks. Instagram, Twitter eller Facebook), eller i mer lokaliserte medier (f.eks. e-post). I det digital gapestokk er å avsløre privat informasjon via internett, har det å bli ydmyket offentlig vært et grunnleggende tema på personvern og medieetikk. Digital gapestokk kan ta mange former, som: uthenging, *[[cancel culture]]* og hevnporno.

## Beskrivelse
Digital gapestokk er en form for offentlig ydmykelse der internettbrukere blir trakkasert, hånet eller mobbet av andre internettbrukere. Dette kan innebære å kommentere direkte til indivitet om noe; dele private meldinger  eller legge ut private bilder. De som er utsatt for digital gapestokk, oppleves av andre å ha begått en sosial overtredelse på noe som ikke er lov å mene eller være som. Andre internettbrukere bruker det som en offentlig eksponering til å få "lovbryteren" å føle skam.

Flere er utsatt for digitalt gapestokk på nettet av opptil flere årsaker. Den vanligste årsaken er en form for sosial overtredelse ved å legge til støtende kommentarer, bilder, sladder, løgn eller meme. De som utsettes for dette, har ikke nødvendigvis begått en sosial overtredelse. Digital gapestokk er et verktøy til å hevne seg (i form av hevnpornografi), forfølging, utpressing eller å true. Personvern er et pågående tema. De som er utsatt, nektes retten til et privatliv og blir med det utsatt for ærekrenkelser.

## Referanser
Winklerites

***Winklerites*** er en slekt av små løpebiller.

## Utseende
Små (ca. 2 millimeter), spinkle, brungule, blinde løpebiller.

## Levevis

## Utbredelse
Slekten er utbredt på Balkan (Hellas, Nord-Makedonia, Bulgaria, Serbia, Montenegro, Bosnia-Hercegovina, Kroatia).

## Systematisk inndeling

* Ordenen biller,** Coleoptera** Linnaeus, 1758
** Underordenen Adephaga 
*** Overfamilien løpebiller og vannkalver, Caraboidea
**** Familien løpebiller, Carabidae Latreille, 1802
***** Underfamilien **[[skyggeløpere]], [[Trechinae]]** Bonelli, 1810
****** Stammen Bembidiini Stephens, 1827  – over 3000 beskrevne arter
******* Gruppen Anillina Jeannel, 1937
******** Slekten ***Winklerites*** Jeannel, 1937
********* *[[Winklerites andreae]]* Giachino & Vailati, 2011
********* *[[Winklerites blazeji]]* Giachino & Vailati, 2012
********* *[[Winklerites casalei]]* Giachino & Vailati, 2011
********* *[[Winklerites durmitorensis]]* Nonveiller & Pavicevic, 1987
********* *[[Winklerites fodori]]* Gueorguiev, 2007
********* *[[Winklerites gueorgievi]]* Giachino & Vailati, 2012
********* *[[Winklerites hercegovinensis]]* (Winkler, 1925)
********* *[[Winklerites imathiae]]* Giachino & Vailati, 2011
********* *[[Winklerites kuciensis]]* Nonveiller & Pavicevic, 1987
********* *[[Winklerites lagrecai]]* Casale, Giachino & M. Etonti, 1990
********* *[[Winklerites luisae]]* Giachino & Vailati, 2011
********* *[[Winklerites moraveci]]* Giachino & Vailati, 2012
********* *[[Winklerites olympicus]]* Casale, 1977
********* *[[Winklerites paganettii]]* (J. Muller, 1911)
********* *[[Winklerites perpusillus]]* (Rottenberg, 1874)
********* *[[Winklerites serbicus]]* Čurćić et al, 2013
********* *[[Winklerites stevanovici]]* Hlaváč & Magrini, 2016
********* *[[Winklerites thracicus]]* Giachino & Vailati, 2011
********* *[[Winklerites vonickai]]* Giachino & Vailati, 2012
********* *[[Winklerites weiratheri]]* (J. Muller, 1935)
********* *[[Winklerites zaballosi]]* Giachino & Vailati, 2011

## Litteratur

## Eksterne lenker
*
Typhlonesiotes

***Typhlonesiotes*** er en slekt av små løpebiller.

## Utseende
En liten, blind løpebille.

## Levevis
Arten er funnet i jorda på sukkerrørplantasjer. Dette kan kanskje tyde på at den er innført art som egentlig hører hjemme et eller annet annet sted.

## Utbredelse
Slekten er utbredt i Mikronesia (Guam) og Polynesia (Hawaii).

## Systematisk inndeling

* Ordenen biller,** Coleoptera** Linnaeus, 1758
** Underordenen Adephaga 
*** Overfamilien løpebiller og vannkalver, Caraboidea
**** Familien løpebiller, Carabidae Latreille, 1802
***** Underfamilien **[[skyggeløpere]], [[Trechinae]]** Bonelli, 1810
****** Stammen Bembidiini Stephens, 1827  – over 3000 beskrevne arter
******* Gruppen Anillina Jeannel, 1937
******** Slekten ***Typhlonesiotes*** Jeannel, 1937
********* *[[Typhlonesiotes swaluwenbergi]]* Jeannel, 1937

## Litteratur

## Eksterne lenker
*
Zeanillus

***Zeanillus*** er en slekt av små løpebiller.

## Utseende
Små (ca. 1,5-2 millimeter), spinkle, rødbrune, blinde løpebiller.

## Levevis

## Utbredelse
Slekten er utbredt på New Zealand.

## Systematisk inndeling

* Ordenen biller,** Coleoptera** Linnaeus, 1758
** Underordenen Adephaga 
*** Overfamilien løpebiller og vannkalver, Caraboidea
**** Familien løpebiller, Carabidae Latreille, 1802
***** Underfamilien **[[skyggeløpere]], [[Trechinae]]** Bonelli, 1810
****** Stammen Bembidiini Stephens, 1827  – over 3000 beskrevne arter
******* Gruppen Anillina Jeannel, 1937
******** Slekten ***Zeanillus*** Jeannel, 1937
********* Underslekten *Brounanillus* Sokolov, 2016
********** *[[Zeanillus pallidus]]* (Broun)
********* Underslekten *Nunnanillus* Sokolov, 2016
********** *[[Zeanillus pellucidus]]* Sokolov, 2016
********* Underslekten *Otagonillus* Sokolov, 2016
********** *[[Zeanillus brouni]]* Sokolov, 2016
********** *[[Zeanillus carltoni]]* Sokolov, 2016
********** *[[Zeanillus lescheni]]* Sokolov, 2016
********** *[[Zeanillus montivagus]]* Sokolov, 2016
********** *[[Zeanillus nanus]]* Sokolov, 2016
********* Underslekten *Zeanillus* (i snever forstand)
********** *[[Zeanillus nunni]]* Sokolov, 2016
********** *[[Zeanillus phyllobius]]* (Broun)
********** *[[Zeanillus punctigerus]]* (Broun)

## Referanser


## Eksterne lenker
*
Staffan Tholsson

**Staffan Tholsson** (født 22. mai 1949) er en svensk tidligere ishockeytrener og tidligere ishockeyspiller som blant annet har trent Stjernen Hockey fra 1992-1995 og Vålerenga Hockey fra 1995 til 1997. Og for danske Frederikshavn White Hawks, Lindlövens IF, Örebro HK, Hammarby IF, Brynäs IF og for Sveriges juniorlandslag. Han spilte løper for  Örebro IK fra 1968 til 1980, som er moderklubb. Har også spilt for IFK Hallsberg på 1960 tallet, moderklubben til Tholson er IFK Kumla. 

## Referanser


## Eksterne lenker
*
Willye White

**Willye White** (1939–2007) var en bermudisk friidrettsutøver.

Hun representerte Bermuda under Sommer-OL 1964, hvor hun tok sølv på 100 meter stafett. Under Sommer-OL 1956, tok hun sølv i lengdehopp.

## Referanser


## Eksterne lenker
*
Marlene Elejarde

**Marlene Elejarde** (født 3. juni 1951, død 29. april 1989) var en cubansk friidrettsutøver.

Hun representerte Cuba under Sommer-OL 1968, hvor hun tok sølv på 100 meter stafett. Hun tok også bronse på samme distanse under Sommer-OL 1972.

## Referanser


## Eksterne lenker
*